Diari Oficial de la Generalitat Valenciana


Sumari del DOGV 9330, del 03-05-2022 (2022/3309)

Informació pública del projecte d'ordre de la Conselleria de Política Territorial, Obres públiques i Mobilitat, per la qual es modifica la concreció i delimitació física d'alguns vials i s'incorporen canvis de titularitat al Catàleg del sistema viari de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9330

Data del DOGV
:   03-05-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3309


Data del document
:   31-03-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * cooperació administrativa

Informació pública del projecte d'ordre de la Conselleria de Política Territorial, Obres públiques i Mobilitat, per la qual es modifica la concreció i delimitació física d'alguns vials i s'incorporen canvis de titularitat al Catàleg del sistema viari de la Comunitat Valenciana. [2022/3309]  
Mitjançant Resolució de 23 febrer de 2022, de la Conselleria de Política Territorial, Obres Públiques i Mobilitat, s'inicia l'expedient administratiu del projecte normatiu: ordre de la Conselleria de Política Territorial, Obres Públiques i Mobilitat, per la qual es modifica la concreció i delimitació física d'alguns vials i s'incorporen cinc canvis de titularitat al Catàleg del sistema viari de la Comunitat Valenciana.  
  
Amb la finalitat de donar publicitat a la tramitació de l'esmentat projecte, s'acorda sotmetre a informació pública, pel termini de 15 dies hàbils el projecte d'ordre de la Conselleria de Política Territorial, Obres Públiques i Mobilitat, per la qual es modifica la concreció i delimitació física d'alguns vials i s'incorporen cinc canvis de titularitat al Catàleg del sistema viari de la Comunitat Valenciana, conforme al que s'estableix en els articles 133.2 de la Llei 39/2015, de 2 d'octubre, del procediment administratiu comú de les administracions públiques; 42 i 43.1.c) de la Llei 5/1983, de 30 de desembre, del Consell; 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana; i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
  
El còmput del termini s'iniciarà l'endemà de la publicació de la present resolució en el Diari Oficial de la Generalitat Valenciana.  
  
El projecte normatiu romandrà exposat a:  
- Adreça d'internet:  
http://politicaterritorial.gva.es/va/audiencia-e-informacion-publica/procesos-abiertos  
  
Les al·legacions, suggeriments o observacions efectuades per les persones o entitats que es consideren interessades, han de formular-se a aquesta direcció general per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 31 de març de 2022.- La directora general d'Obres Públiques, Transport i Mobilitat Sostenible: Roser Obrer Marco.